בית הכנסת במישקולץ

בית הכנסת במישקולץ (בהונגרית: Kazinczy utcai zsinagóga (Miskolc)‏) הממוקם ברחוב קאזינצי הוא היחיד שעדיין פעיל במחוז בורשוד-אבאוי-זמפלן בצפון מזרח הונגריה. זהו גם בית הכנסת היחיד שנותר בעיר מישקולץ. בית הכנסת תוכנן על ידי לודוויג פורסטר ונבנה בין השנים 1856 לבין 1862 בסגנון נאו-רומנסקי. בית הכנסת ניצב בליבה של חצר המשמשת את הקהילה היהודית בעיר ומסביבו גם בית מדרש, מקווה טהרה ומוזיאון יהודי קטן הנמצא בהקמה. באחת מהכניסות לחצר בית הכנסת מוצבים לוחות זיכרון המנציחים את יהודי העיר וסביבתה שנספו בשואה. רב העיר ביקש להכניס מספר חידושים למבנה החדש: הוא הוסיף עוגב, הקים מקהלה ושם את הבמה לפני ארון הקודש ולא במרכז בית הכנסת, כמקובל אצל האורתודוקסים. שינויים אלה גרמו לתסיסה בקרב השמרנים בקהילה, וב-1864 התכנסו שלושים רבנים באויהל והכריזו עליו חרם. בסופו של דבר, העוגב הוצא מבית הכנסת והבמה הוקמה במרכז האולם. ב-1870, בעת הקרע ביהדות הונגריה, בחרה קהילת מישקולץ להצטרף ללשכה הקונגרסאית; בעקבות זאת פרשו השמרנים והצטרפו ללשכה האורתודוקסית הארצית. ב-1875 הושגה פשרה, והקהילה אוחדה שוב וחברה לוועד האורתודוקסי. אך כבר באותה שנה, מחלוקת לגבי אופן עריכת הנישואין הביא לפרישת החסידים ("ספרדים") שהקימו לעצמם קהילת סטטוס קוו ברחוב קלצ'יי (Kölcsey), שאינה קיימת יותר. ב-1941 מנתה אוכלוסייתה היהודית של העיר 10,421 נפש, מתוכם מעל 9,000 נפש נספו בשואה, חלקם במחנות שרות העבודה, (עבודות כפייה לגברים יהודים עבור הצבא ההונגרי) חלקם בגטו המקומי ורובם נשלחו לפולין, בעיקר לאושוויץ. לזכרם הוצבו לוחות שיש בכניסה הצדדית לבית הכנסת, מכיוון רחוב דריינה. לאחר השואה נרצחו עוד מספר יהודים בעיר בתקריות אנטישמיות ("פוגרום מישקולץ"). על פי מפקד האוכלוסין משנת 2001 התגוררו בעיר כ-500 יהודים. לאחר השואה, מעט הניצולים שחזרו לעיר פעלו לשיקום ראשוני של בית הכנסת, לעיתים באמצעות עבודה התנדבותית, כדי לאפשר את המשך קיום התפילות נכון לשנת 2025, המבנה משמש כמרכז רוחני פעיל וכאתר הנצחה לקהילת יהודי מישקולץ שנספתה, תוך שמאמצי השימור המלאים של הפנים והעיטורים נמשכים. עבודות שימור נוספות בוצעו בשנת 1968, אך עם השנים סבל המבנה מהזנחה כתוצאה מהצטמצמות הקהילה היהודית בעיר. בשנת 1993 קרס חלק מהתקרה, דבר שהוביל לסדרת שיפוצים דחופים בין השנים 1996–1999, שכללו את החלפת הגג, רעפי החרס וחיזוק הרצפה בבטון מזוין תוך שחזור הריצוף המקורי. בעשור השני של המאה ה-21, בשל מצב פיזי רעוע שסיכן את המבקרים, נסגר בית הכנסת לציבור למשך כ-15 שנה. בשנת 2017 החל שלב שיקום משמעותי בתמיכת ממשלת הונגריה, שכלל טיפול בבעיות לחות, ניקוי חזיתות המבנה ושימור חלונות העץ המעוטרים. בספטמבר 2024, לאחר עבודות הנגשה והשמשה שבוצעו בשיתוף הקהילה המקומית ושליחי חב"ד בעיר, נפתח בית הכנסת מחדש לתפילה רבת משתתפים. בספטמבר 2025 חזר בית הכנסת לפעול ומתפללים בו 250 יהודים מהעיר. נכון לשנת 2025, המבנה משמש כמרכז רוחני פעיל וכאתר הנצחה לקהילת יהודי מישקולץ שנספתה, תוך שמאמצי השימור המלאים של הפנים והעיטורים נמשכים. קישורים חיצוניים Magyar Zsidó Lexikon – לקסיקון יהודי הונגרי, בעריכת פטר אוּיוָרִי, בודפשט, 1929 הערות שוליים